钦定古今图书集成/明伦汇编/闺媛典/第041卷 > 胡尧元妻黄氏
## 钦定古今图书集成/明伦汇编/闺媛典/第041卷 > 胡尧元妻黄氏

按《武昌府志》：“黄氏，蒲圻胡尧元妻。正德戊寅冬，随尧
元判瑞州。明年六月，宸濠反，郡守被执，诏擢尧元守
郡。伪驸马李蕃掠城，尧元集兵督战，黄氏曰：‘君其尽
忠，毋以妾为念’。乃怀印抱女，顾季子宣及家人永曰：
‘脱有不虞，吾当投井以死’。及贼平，黄谓尧元曰：‘吾与
君得生，盖天祐社稷也’。”